Frances Marion

Frances Marion, izen osoa Marion Benson Owens, (San Frantzisko, Kalifornia, 1888ko azaroaren 18a - Los Angeles, Kalifornia, 1973ko maiatzaren 12a) kazetaria, idazlea eta zinema gidoigilea izan zen. XX. mendeko emakume gidoigilerik hoberenetako bat bezala aipatua, June Mathis eta Anita Loosekin batera. Gidoilari gisa bi Oscar irabazi zituen lehen emakumea izan zen: egokitutako gidoi onenaren Oscarra, 1930ean The Big House filmagatik eta 1932an The Champ filmagatik.

 Bizitza pertsonala 
Marion lau aldiz ezkondu zen, lehenengo bi senarrak Wesley de Lappe eta Robert Pike izan ziren. 1919an Fred Thomson aktorearekin ezkondu zen, 1921ean Mary Pickfordekin "The Love Light" filmean lan egin zuena. Thomson 1928an ustekabean hil ondoren, George William Hill zuzendariarekin ezkondu zen 1930ean. Ezkontza 1933an dibortziatuz amaitu zuten. Bi seme izan zituen: Fred eta Richard. Fred George Eliot-en lanen editore izatera iritsi zen, Felix Holt lanaren edizioak argitaratuz.

Urte askoan, Marion Metro Goldwyn Mayer estudioarekin kontratupean egon zen, baina, egoera ona izan arren, 1946an Hollywoodetik alde egitea erabaki zuen antzerkia eta eleberriak idazten denbora gehiago eman ahal izateko. Gainera, 1972an memoria-liburu bat argitaratu zuen, Off With Their Heads: A-Comic Tale of Hollywood.

Aneurisma bat haustearen ondorioz hil zen Marion 1973an Los Angelesen (Kalifornia).

 Ibilbide profesionala 
Bere benetako izena Marion Benson Owens zen. Kazetari lanetan aritu zen, eta gerra-korrespontsala izan zen Lehen Mundu Gerran. Etxera itzuli zenean, Los Angelesera joan zen bizitzera, eta gidoilari laguntzaile gisa kontratatu zuen Lois Weber zinema-zuzendari aitzindariaren "Lois Weber Productions" produkzio-etxeak. , 

"Frances Marion" izenarekin, gidoi asko idatzi zituen Mary Pickford aktorearentzat, besteak beste "Rebecca of Sunnybrook Farm" eta "The Poor Little Rich Girl" filmeenak. 1920ko eta 1930eko hamarkadetako film arrakastatsuetarako gidoiak ere idatzi zituen. Gainera, gidoi egokitu onenari Oscar bat irabazi zuen lehen emakumea izan zen, 1930ean "The Big House" filmagatik eta 1932an "The Champ" filmaren argumentu onenaren Oscar saria irabazi zuen. Guztira, 300 gidoi baino gehiagotan eta 130 baino filme gehiagotan hartu zuen parte. Mary Pickford-en lehen filmetako batzuetan ere zuzendu eta antzeztu zuen.

Urte askotan MGM estudioetarako lan egin bazuen ere, 1946an Hollywoodetik joan zen antzezlan eta eleberriak idazteko nahian.

 Filmografia hautatua 

 Liburuak 

 Sariak 
 Oskar sariak

UrteaKategoriaFilmaEmaitza1930Óscar al mejor escritoThe Big HouseIzendatua1933Mejor argumentoThe ChampIzendatua1934Mejor argumentoThe Prizefighter and the LadyIzendatua

 Erreferentziak 

 Kanpo estekak 
  Frances Marion IMDb

Kategoria:Sanfrantziskotarrak (Kalifornia)
Kategoria:Ingelesezko idazleak
Kategoria:Ameriketako Estatu Batuetako idazleak
Kategoria:Ameriketako Estatu Batuetako zinema gidoilariak
Kategoria:Emakume zinema-gidoilariak
Kategoria:Ameriketako Estatu Batuetako kazetariak
Kategoria:Gerra berriemaileak
Kategoria:Kaliforniako aktoreak